Ρυζόγαλο με μοσχολέμονο και ελαιόλαδο
Το παραδοσιακό μας ρυζόγαλο ξεχνάει για λίγο την κανέλα και παντρεύεται με τα φίνα αρώματα του λάιμ, σε αυτή την ντελικάτη και επιδορπιακή εκδοχή.
200 γρ. ρύζι γλασέ, 600 ml γάλα φρέσκο, πλήρες, 150 ml νερό, φλούδα από 2 μοσχολέμονα ή 1 μεγάλο λεμόνι, 80 γρ. ζάχαρη, ελαιόλαδο για το γαρνίρισμα , ξύσμα από μοσχολέμονο ή λεμόνι για το γαρνίρισμα 
Βάζουμε σε μια αντικολλητική κατσαρόλα το ρύζι, το γάλα, το νερό και τη ζάχαρη και αφήνουμε να πάρουν μία βράση. Εν συνεχεία χαμηλώνουμε πολύ τη φωτιά, σκεπάζουμε με καπάκι και αφήνουμε να σιγοβράσει για περίπου 20-25 λεπτά. Ελέγχουμε τακτικά και ανακατεύουμε για να μην κολλήσει.Προς το τέλος προσθέτουμε τη φλούδα, ελέγχουμε τη γλυκύτητα και αν θέλουμε προσθέτουμε λίγη ζάχαρη ακόμα και ανακατεύουμε. Όταν μαλακώσει το ρύζι, αφήνουμε τη κατσαρόλα σκεπασμένη εκτός φωτιάς για 5-10 λεπτάΑφαιρούμε τη φλούδα και σερβίρουμε με ξύσμα μοσχολέμονου και μερικές σταγόνες εξαιρετικό παρθένο ελαιόλαδο. 
Γάλα,Λεμόνι,Ρύζι